
PËR STRUKTURËN DHE ORGANIKËN ANALITIKE TË ADMINISTRATËS DOGANORE

Në mbështetje të nenit 100 të Kushtetutës dhe të nenit 13 të ligjit nr.8849, datë 27.1.1999 “Kodi doganor i Republikës së Shqipërisë”, me propozimin e Ministrisë së Financave, Këshilli i Ministrave

V E N D O S I:

1. Struktura dhe organika analitike e administratës doganore është sipas lidhjeve nr.1 dhe nr.2, të cilat i bashkëlidhen këtij vendimi. 
2. Punonjësit e administratës doganore klasifikohen në këto kategori:
I. Kategoria A:
- drejtor drejtorie në departament;
- drejtor drejtorie rajonale.
II. Kategoria B
- përgjegjës sektori, kryetar dege doganore;
- inspektor kontrolli në Drejtorinë e Kontrollit të Brendshëm.
III. Kategoria C1:
- specialist, hetues doganor, drejtues turnesh.
IV.Kategoria C2:
- doganier.
V. Kategoria D1:
- pranues, regjistrues deklaratash doganore, llogaritar-arkëtar, magazinier, operator, laborant, sekretar, arkivist.
VI. Kategoria D2:
- centralist, sportelist, shofer, sanitar dhe mirëmbajtës.
3. Ngarkohet Ministria e Financave që, në bashkëpunim me Departamentin e Administratës Publike, të hartojë deri më 30.6.1999 strukturën e re të pagave të administratës doganore, në përputhje me strategjinë e miratuar për pagat në administratën publike në Republikën e Shqipërisë.
4. Efektet financiare të këtij vendimi fillojnë nga data 15 maj 1999.
Ky vendim hyn në fuqi menjëherë.

